Publication: Magyar Közlöny
Issue: MK-2001-54 (Year: 2001, Number: 54)
Era: 1990-2004
Section: 1997. évi LXVI. törvénynek a Fővárosi Bíróság és a megyei
Paragraph Index: 196

2001. május 1. napjával úgy módosítom, hogy a 6/1. pont Algyő, a 7/1. pont Zichyújfalu, a 15/6. pont Szántód, a 19/1. pont Pétfürdő községekkel egészül ki. Budapest, 2001. május 2. Mádl Ferenc s. k., a Köztársaság elnöke * A határozatot az Országgyűlés a 2001. május 8-i ülésnapján fogadta el. 2001/54. szám Közlemény a Kőolaj és Kőolajtermék Készletező Szövetség Alapszabályának módosításáról* A Szövetség a 2000. december 21-én megtartott közgyűlésén az Alapszabály módosításáról a 3/2000. (XII. 21.) sz. határozattal a következőképpen rendelkezett. Az Alapszabályba 11. pontként a Szövetség gazdálkodási tevékenységének keretei kerülnek rögzítésre. Az Alapszabályban korábban rögzített 11—19. pontok száma egy számmal emelkedik, az új 11. pont szövege az alábbi: „11. A Szövetség gazdálkodási tevékenysége 11.1. A Szövetség gazdálkodásának kereteit a készletezésről szóló törvény és a gazdasági tevékenység kereteit és tartalmát meghatározó törvények és jogszabályok alkotják. 11.2. A Szövetség gazdálkodásának célja a készletezési törvényben meghatározott kötelezettség megfelelő biztonsággal, a legalacsonyabb költségek mellett történő teljesítése. 11.3. A Szövetség gazdálkodását a következő alapelvek vezérlik: — nyilvánosság, — versenysemlegesség, — versenyeztetés, — piaczavarás mentes működés. 11.4. A Szövetség gazdálkodásának forrásai A Szövetség folyó költségeit a tagi hozzájárulás fedezi. A tagi hozzájárulás mértékét az éves költségvetés keretében kell meghatározni. A tagi hozzájárulásnak fedezetet kell nyújtania: — a készletek tárolási költségeire, — a készletek megvásárlása érdekében felvett hitelek kamataira, — a Szövetség munkaszervezetének működési költségeire, — a készletek mennyiségi, minőségi paramétereinek megőrzése érdekében felmerülő költségekre, továbbá minden olyan költségre és ráfordításra, melyet a közgyűlés az éves költségvetés keretében jóváhagy. 11.5. A Szövetség a készletezési törvény teljesítése érdekében végrehajtott készlet beszerzéseit hitelből finanszírozza. A hiteligényt a költségvetés részeként „Hitelfelvételi tervben” kell kidolgozni, és az éves költségvetés keretében a közgyűlés hagyja jóvá. 11.6. A jóváhagyott költségvetés teljesítése érdekében a Szövetség operatív gazdálkodása keretében minden olyan jellegű jogügyletet létrehozhat, amely elősegíti a költségvetés teljesítését, ezek között kiemelve: — A készletezési törvényben előírt készletek létrehozása, fenntartása, strukturális alakítása, szabványok szerinti minőségi és mennyiségi megőrzése érdekében külkereskedelmi és belföldi adásvételi szerződéseket bérfeldolgozási és tárolási szerződéseket, szállítmányozási szerződéseket köthet. — Készletei finanszírozásához hitelszerződéseket költhet. — Fizikai szükségletek mértékéig határidős ügyleteket köthet az áru- és a pénzpiacokon. — Az előírt készletszintet meghaladó készleteket eladhatja, illetve elcserélheti, bérbe adhatja vagy bármely más módon hasznosíthatja. 11.7. A Szövetség az éves mérlegben kimutatott eredményéből keletkező tőketartalékot a tevékenységéhez kapcsolódó vállalkozásokban történő tulajdonszerzésre, illetve a készletfinanszírozó hitelállományának csökkentésére fordíthatja. 11.8. A Szövetség jogosult tulajdonszerzésre olyan vállalkozásokban, amelyek alapvetően kapcsolódnak a törvényben meghatározott készletezési feladatok ellátásához. A tulajdonszerzés érdekében a közgyűlés jóváhagyásával hitelt is felvehet. A Szövetség tulajdonosi körébe tartozó társaságok működése során a Gt. által előírt tulajdonosi kötelezettségvállalásokat vállalhat, így különösen tulajdonosi kölcsönt adhat, illetve a Társaság hitelfelvétele esetén a szokványos kötelezettségeket vállalhatja. 11.9. A Szövetség jelentősebb beszerzéseit, szolgáltatás igénybevételét, illetve hitelfelvételeit versenyeztetés alapján dönti el. A versenyeztetés feltételeit belső utasításban kell rögzíteni.” Az Alapszabály módosítását a 2001. április 3-án kelt I/168/2/2001. sz. határozatommal jóváhagytam. Dr. Matolcsy György s. k., gazdasági miniszter KÖZLEMÉNYEK, HIRDETMÉNYEK V. rész 2001/54. szám A Földművelésügyi és Vidékfejlesztési Minisztérium Szabolcs-Szatmár-Bereg Megyei Földművelésügyi Hivatalának (4401 Nyíregyháza, Hősök tere 5.) h i r d e t m é n y e i

Source: https://magyarkozlony.hu/hivatalos-lapok/f5352b58a283459a5d89266a316e8754b6f702b9/dokumentumok/1011b5255dc3b3e00591cf4829bf51f375cde69a/letoltes